edisnord/MILQA-question-generation huggingface dataset:
qgen: title: Harisnya context: Németországba a 17. század elején, a hugenották betelepedésével jutott el a harisnyagyártás. Berlinben 1690-ben telepedett le először egy harisnyakészítő család, 1716-ban pedig Weimarban egy nagy hugenotta kolónia létesített harisnyagyártó üzemet. 1724-ben ez az üzem már 316 géppel dolgozott. Hasonlóképpen fejlődött a harisnyaipar Apoldában, Württenbergben, Szászországban is. A 19. században alakult ki a ma is híres német kötőgépgyártó ipar.
Oroszországban a 18. század elején már lehetett kötőgép, sőt tűkészítés is, mert I. Péter 1718-ban rendeletet adott ki, amely megtiltotta a tűk külföldről történő behozatalát. Szentpétervárott 1758-ban alapították az első harisnyagyárat, itt saját maguk állították elő a gépekhez szükséges horgastűket is.

Kérdések:
Kik vitték Németországba a harisnyagyártást?
Honnan települtek Németországba a hugenották?
Mikor települt Berlinbe az első harisnyakészítő család?
Milyen tűket használtak a szentpétervári harisnyakötő gépekhez?
Mikor létesült az első harisnyagyár Szentpétervárott?
Milyen rendeletet hozott I. Péter a tűkkel kapcsolatban?
qgen: title: Harisnya context: Magyarországon 1881-től kezdődően sorra hozták meg azokat az iparpártoló törvényeket, amelyek különböző kedvezményeket biztosítottak az új vállalkozásoknak. Az 1899-ben meghozott harmadik iparpártoló törvény épp a textilipar fejlesztését tűzte ki fő célul. (Ez az iparág annyira fejletlen volt hazánkban, hogy 1900-ban a fogyasztásnak csak 14,4%-át termelte.) Ennek hatására a 20. század első évtizedében 198 textilgyár alakult.
1894-ben Gyulán már működött egy kis harisnyakötő üzem 36 fővel. 1900-ban itt egy második gyár is létesült (Első Gyulai Kötött és Szövött Iparáru-Gyár Rt.), 70 munkással és 60 géppel, harisnyák készítésére. A gyulai gyár 1907-ben Temesvárott leányvállalatot alapított és a következő évben 150 harisnyakötőgéppel ez a gyár is megkezdte a termelését. A cég két gyárában ekkor több mint 800 ember dolgozott és ezzel a Monarchia legnagyobb harisnyagyárává nőtte ki magát.

Kérdések:
Miről szóltak a magyar iparpártoló törvények?
Melyik magyar törvény foglalkozott a textilipar fejlesztésével?
Mi jellemezte a magyar textilipart 1900-ban?
Hogyan fejlődött a magyar textilipar a 20. század elején?
Melyik volt a Monarchia legnagyobb harisnyagyára?
Hol voltak gyárai az Első Gyulai Kötött és Szövött Iparáru-Gyár Rt.-nek?
Mikor indult a termelés a temesvári harisnyagyárban?
Hányan dolgoztak a Monarchia legnagyobb harisnyagyáránál?
Ki alapította az Első Gyulai Kötött és Szövött Iparáru-Gyár Rt.-t?
qgen: title: Harisnya context: Békéscsabán 1902 őszén Schwarcz Ábrahám, a gyulai szövőgyár volt műszaki vezetője alapított harisnyagyárat. Az alapításkor vállalta, hogy üzeme az első évben 30-40, a következő évben 60-80 munkásnőnek biztosít állandó munkát, de alighogy elkezdődött a termelés, a gyárban munkahiány mutatkozott. A megrendelések elmaradása miatt csökkent a munkásnők keresete, akik emiatt sztrájkolni kényszerültek. Az a külföldi gyáros, aki a gépeket biztosította, váratlanul kilépett az üzletből. Egyévi működés után a harisnyagyár megszűnt, a gyárat elárverezték. Az üzem 44 kötőgépéből a Deutsch testvérek békéscsabai cége is vásárolt, majd a Gyulai Kötött- és Szövöttáru Rt.-vel közös fiókgyárat létesítettek és harisnyagyártásra rendezkedtek be. A kezdeti nehézségek után a belföldi piacon elismertek voltak az Excelsior márkájú, pamutból és selyemből készült férfi-, női és gyermekharisnyák. Az államosítás után az üzem a Textilfeldolgozó Ktsz kötő részlegeként működött a megszűnéséig.

Kérdések:
Mikor szűnt meg a Textilfeldolgozó Ktsz kötő részlege?
Ki létesített harisnyagyárat Békéscsabán?
Miért kezdtek sztrájkba a békéscsabai harisnyagyár munkásai?
Miért volt munkahiány a békéscsabai harisnyagyárban?
Miért nem érkezett elég megrendelés a békéscsabai harisnyagyárba?
Meddig működött a békéscsabai harisnyagyár?
Mivel foglalkoztak a Deutsch testvérek a harisnyagyártást megelőzően?
Hol készültek az Excelsior harisnyák?
Milyen anyagból kötötték az Excelsior harisnyákat?
Gyártottak-e gyermekharisnyát Békéscsabán?
qgen: title: Harisnya context: Budapesten is számos harisnyagyártó üzem működött, közöttük különösen jó neve volt az 1920-ban létesített Viktória és az 1924-ben alapított Guttmann és Fekete (GFB) harisnyagyárnak. Ezeket a vállalatokat az 1949. évi államosítások után részben megszüntették, részben az 1951-ben alapított Budapesti Harisnyagyárban vonták össze, amelyhez a vidéki harisnyagyárak zömét is hozzácsatolták (például a gyulai gyárat is). Bár az így hatalmasra duzzadt Budapesti Harisnyagyár korábbi formájában ma már nem létezik, részben egyes részegységei kiválásával és újbóli önállósodásával, részben gépparkjának kisvállalkozásokhoz történt „szétszóródásával” ma nagyon sok kis- és közepes méretű vállalkozás működik az országban, amelyek a harisnyák, de főleg a zoknik legkülönbözőbb fajtáit gyártják, köztük a legkorszerűbb típusokat is. A rendelkezésre álló statisztikai adatok szerint ezekben ma évente mintegy 8 millió pár harisnyát, zoknit és harisnyanadrágot állítanak elő. A hazai szükséglet igen jelentős része importból származik.

Kérdések:
Hol működött a Viktória harisnyagyár?
Mikor alapították a Guttmann és Fekete harisnyagyárat?
Melyik gyárhoz került a vidéki harisnyagyárak nagy része 1951-ben?
Melyik városrészben működött a Budapesti Harisnyagyár?
Működik-e még a Budapesti Harisnyagyár?
Hány cég gyárt zoknit ma Magyarországon?
Melyek a legkorszerűbb zoknitípusok?
Hány pár harisnya, zokni és harisnyanadrág készül ma hazánkban?
Fedezi-e a hazai szükségletet az évi 8 millió pár itthon gyártott harisnya?
Honnan importál Magyarország harisnyát?
Hány pár zokni és harisnya fogy évente Magyarországon?
qgen: title: Harisnya context: A harisnyákat és zoknikat régebben síkban kiterítve, síkhurkológépen (cotton-gépen) készítették, ma már azonban szinte kizárólag körkötőgépeket használnak erre a célra, amelyeken cső alakban készülnek el. A gyártásmenet részleteit lásd a Harisnyagyártás szócikkben.
A gyártás fő műveletei a következők:
kötés,
síkban kiterítve készült terméknél: hosszanti összevarrás,
körkötött terméknél: orrlezárás,
ha nyers fonalból készül a termék: színezés, majd szárítás; ha színes fonalból készül, akkor ez természetszerűleg elmarad,
formázás,
minőség-ellenőrzés, párosítás,
csomagolás.

Kérdések:
Milyen alakban gyártják a zoknit a körkötőgépek?
Milyen gépeket használnak ma a zoknigyártásban?
Milyen művelet elvégzésére van szükség a síkhurkológépen készülő zoknik esetén?
Alkalmaznak-e hosszanti összevarrást a körkötött termékeknél?
Hogyan formázzák a zoknikat?
Milyen műveletek maradnak el, ha színes fonalból készül a harisnya?
Hogyan zárják le a zoknik orrát?
qgen: title: Harisnya context: A női finomharisnyákat manapság már kizárólag poliamid filamentfonalból (nylon) készítik. (A filamentfonal a hernyóselyemhez hasonlóan gyakorlatilag végtelen hosszúságú – tehát nem rövid szálakból font – fonal.) Annak érdekében, hogy a harisnya minél rugalmasabb legyen, az alapfonal mellé kiegészítésképpen gyakran gumirugalmas szintetikus (poliuretán alapanyagú) fonal, ún. elasztánfonalat is bekötnek. Egy másik szokásos eljárásnál a rugalmasságot speciális eljárással (amit terjedelmesítésnek vagy texturálásnak neveznek) hullámossá, kuszálttá tett poliamidfonal (ún. kreppnylon) használatával érik el. Különösen exkluzív célra fényes fonalból készítik a harisnyát, amely a lábon nagyon mutatósan csillog. Az „üvegnylon” harisnya rendkívül vékony, fényes, áttetsző poliamidfonalból, sarok- és orrerősítés nélkül készül, amely alatt a körömlakk is jól látható.

Kérdések:
Mi a különbség a harisnya és a finomharisnya között?
Mi az alapanyaga a női finomharisnyáknak?
Igaz, hogy a poliamid filamentfonalat nevezik nylonnak?
Milyen tulajdonsága van a filamentfonalnak?
A hernyőselyem hernyóból készül?
Miben hasonlít a filamentfonal a hernyóselyemhez?
Mit tesznek azért, hogy a harisnya rugalmasabb legyen?
Mi az alapanyaga az elasztánfonalnak?
Mi a kreppnylon?
Hogy nevezik az eljárást, amivel a kreppnylon készül?
Milyen tulajdonságai vannak az "üvegnylon" harisnyának?
Látszik-e a körömlakkja annak, aki üvegnylon harisnyát visel?
Tartós-e az üvegnylon harisnya?
Milyen fonalból gyártják az exkluzív, mutatósan csillogó harisnyákat?
qgen: title: Harisnya context: A női finomharisnyákat alkotó poliamidfonalak finomságát – amit a csomagoláson általában feltüntetnek – „den” vagy „dtex” jelöli. Minél kisebb ez a szám, annál vékonyabb fonalból készült a termék. A „den” mellett álló szám azt jelenti, hogy az adott fonalból 9000 méter hosszú szakasz hány gramm tömegű. A „dtex” esetében ugyanez 10 000 méterre vonatkozik. A legfinomabb harisnyafonal ez idő szerint 9 dtex (8 den) finomságú, ami mintegy 0,02‑0,03 mm fonalátmérőnek felel meg. Szokásos még a 22 dtex (20 den) vagy a 44 dtex (40 den) finomságú fonal használata is ezeknél a termékeknél. A vastagabb fonalból készült harisnya erősebb, tartósabb, de kevésbé „exkluzív”.

Kérdések:
Ha vékonyabb a harisnyát alkotó fonal, akkor finomabb a harisnya?
A 20 vagy a 40 denes harisnya készül vékonyabb fonalból?
Milyen előnyei vannak a vastagabb fonalból készülő harisnyának?
A vékony vagy a vastag fonalból készült harisnya számít exkluzívabbnak?
Pontosan ugyanazt jelenti a den és a dtex mértékegység?
Mit mutat meg a "dtex" mértékegység?
Hány denes a legfinomabb harisnya?
Milyen átmérőjű fonalból készül a 8 denes harisnya?
Hány denes a 22 dtexes harisnya?
Hány denes a legvastagabb harisnyafonal?
Hány dtexes a 60 denes harisnya?
Hány dtexes a 40 denes harisnya?
qgen: title: Harisnya context: A zoknikat leggyakrabban pamut-, gyapjú vagy poliakrilnitril-fonalból gyártják. A gyártáshoz nagyon gyakran használnak színes fonalakat különböző mintahatások elérésére. A cipő illetve a lábujjköröm koptató hatásának legjobban kitett helyeken, a saroknál és az orrhegynél erősítő fonalat is bekötnek, ez általában poliamid filamentfonal. (A sokszor viselt zoknikon az alapfonal – főleg a sarkán – előbb-utóbb kikopik, de a viszonylag nagyon erős és kopásálló poliamid „háló” megmarad. Lyuk nem keletkezik ugyan, de esztétikailag ez a zokni már elhasználódottnak minősíthető.)
Pamut- és gyapjúzoknik esetében számolni kell azzal, hogy a mosásban többé-kevésbé zsugorodnak („összemennek”). A szintetikus fonalakból (például nylonból) készült termékeknél ez nem fordul elő, mert a formázás során olyan hőkezelést kapnak, ami rögzíti a méreteiket.

Kérdések:
Mi kopik el előbb a sokszor használt zoknikon: az alapfonal vagy a poliamid?
Miért nem lyukad ki a sokszor viselt zokni?
Természetes anyag a poliakrilnitril?
Miből készül a zokni?
Miért használnak színes fonalakat a zokniknál?
Mi koptatja a zoknit?
Hol alkalmaznak erősítő fonalat a zoknikban?
Mi történik a zokni formázásakor?
Hány fokon hőkezelik a zoknikat?
Mely zoknik hajlamosak a mosásban összemenni?
Miért nem zsugorodnak mosáskor a nylonzoknik?
A pamut- vagy a gyapjúzokni zsugorodik jobban mosás hatására?
Milyen eszközzel formázzák a zoknikat?
qgen: title: Harisnya context: A fonal nyersanyagát a címkén gyakran ‑ bár szabálytalanul ‑ rövidítés formájában tüntetik fel. Szabályosan a teljes elnevezéseket (magyaros írásmódban) kell(ene) használni, de a gyártók és forgalmazók ezt sajnos nem mindig tartják be. A textilipari nyersanyagok elnevezésére és nevük rövidítésére nemzetközileg elfogadott betűkombinációkat használnak. A harisnyák és zoknik esetében a leggyakoribb rövidítések a következők:
pamut: CO
gyapjú: WO
poliakrilnitril (röviden: akril): PAC
poliamid (közismert nevén: nylon, nejlon): PA
elasztán: PUEAz utóbbi időkben terjednek azok a zoknik, amelyek fonalába ezüst nanorészecskéket építenek be, annak a felismerésnek a nyomán, hogy az ezüst megakadályozza a baktériumok és gombák megtelepedését, és ezzel megakadályozza a kellemetlen izzadságszag keletkezését. Ez különösen sportzoknik esetében lehet fontos szempont.

Kérdések:
Szabályos-e, ha a fonal nyersanyagát rövidítve adják meg a címkén?
Hogyan rövidítik a textilipari nyersanyagok elnevezéseit?
Hogyan rövidítik a gyapjút?
Mit jelöl a PAC rövidítés?
A poliakrilnitril ugyanaz, mint az akril?
Miért építenek be ezüst nanorészecskéket egyes zoknik fonalába?
Mennyi ezüst kerül egy-egy zokniba?
Baktériumok vagy gombák okozzák az izzadságszagot?
qgen: title: Harisnya context: Funkcionális ruházaton olyan ruházati termékeket lehet érteni, amelyeket a ruházat iránt hagyományosan támasztott igények teljesítése mellett (az emberi test általános védelme a környezeti hatások ellen, esztétikus megjelenés, divatosság), vagy akár azok egy részének (pl. divatosság) rovására is valamely speciális funkció ellátására is alkalmassá tesznek. Ezek a speciális funkciók általában a munkavégzéssel, sporttal, a szélsőséges körülményekhez, környezeti hatásokhoz való alkalmazkodással, bizonyos veszélyekkel szembeni védelem biztosításával függnek össze.

Kérdések:
Mit nevezünk funkcionális ruházatnak?
Milyen speciális funkciókat lát el a funkcionális ruházat?
Milyen veszélyekkel szemben véd a funkcionális ruházat?
Milyen igényeket teljesít hagyományosan a ruházatunk?
Előfordul, hogy a speciális funkció miatt a funkcionális ruházat kevésbé divatos?
Milyen környezeti hatásoktól kell védenie a ruhának?
Például milyen szélsőséges körülményekre terveznek funkcionális ruházatot?
Funkcionális ruházatnak számít az egészségügyi harisnya?
qgen: title: Harisnya context: Egy ruházatban akkor érezzük jól magunkat, ha kényelmes, jó ruházatfiziológiai tulajdonságokkal rendelkezik. Ebből a szempontból a zoknik és térdharisnyák különösen nagy figyelmet érdemelnek, hiszen lábunk állás és járás, futás közben igen nagy terhelésnek van kitéve: egész testünk terhét viseli, amihez a szokványos ruhadarabokon kívül esetleg még járulékos terhek (az éppen végzett tevékenységhez tartozó szerelvények) is hozzáadódnak. Ugyanakkor a zoknik a cipő belsejében nem vagy csak alig érintkezhetnek a környezettel, így a láb felmelegedését, izzadságát nem tudják elvezetni, hacsak nem úgy alakítják ki őket, hogy erre alkalmasak legyenek. Épp ennek érdekében fejlesztették ki a funkcionális zoknikat és térdharisnyákat.
Ezeket a termékeket mindenekelőtt a sportolók számára készítik, mindig szem előtt tartva a különböző sportágaknak a lábra ható igénybevételét. Ennek megfelelően más-más konstrukciót ajánlanak a futó atlétáknak, a kerékpárosoknak, a golfozóknak, a futballistáknak, a síelőknek, a turistáknak, a hegymászóknak, a vadászoknak stb.

Kérdések:
Milyen fiziológiai tulajdonságai vannak a ruházatnak?
Mikor érezzük jól magunkat egy ruhában?
Milyen terheket visel a lábunk?
Miért nem tudják a láb izzadságát elvezetni a zoknik?
Mikor tudják a zoknik mégis elvezetni a láb izzadságát?
Miért fejlesztették ki a funkcionális zoknikat?
Kiknek gyártják a funkcionális zoknikat?
Ugyanolyan funkcionális zoknit gyártanak a golfozóknak, mint a vadászoknak?
Mit vesznek figyelembe a sportolóknak szánt funkcionális zoknik tervezésénél?
Hol készült az első funkcionális zokni?
Kiknek gyártanak funkcionális térdharisnyákat?
Készül-e funkcionális zokni a jógázóknak?
qgen: title: Harisnya context: A funkcionális zokni kialakításánál olyan kelmeszerkezetet kell alkalmazni, ami lehetővé teszi, hogy az izzadságot a fonalak ne tárolják magukban, hanem keletkezésekor azonnal szívják el és továbbítsák a külvilág felé. Erre szolgálnak azok a kelmeszerkezetek, amelyek belül egyáltalán nem nedvszívó polipropilénből, kívül jó nedvszívó képességű pamutból vagy gyapjúból készülnek, és így a láb sosem érintkezik nedves felülettel. Más típusoknál plüsskötés alkalmazásával sok apró kamrát alakítanak ki a zokni belsejében és járatokat képeznek, amelyeken a nedvesség kijuthat a szabadba. Ismét más gyártók olyan fonalat használnak, amelyek elemi szálai között már eleve üregek, csatornák alakulnak ki és ezek vezetik ki a nedvességet. A szellőzést biztosítja az is, ha áttört mintázatú (nyílásokat tartalmazó) kelmeszerkezetet alkalmaznak a kényes területeken.

Kérdések:
Milyen a kelmeszerkezete a funkcionális zokniknak?
Mi teszi lehetővé a funkcionális zoknik esetén, hogy a láb ne érintkezzen nedves felülettel?
Mi történik az izzadsággal a funkcionális zoknik hordásakor?
Milyen anyagból készülnek a funkcionális zoknik?
Melyek a zokni kényes területei?
Mi történik a plüsskötési eljárás során?
Milyen anyagból van az a fonál, amelyikből üregek, csatornák tudnak kialakulni?
Miért hasznos az a kelmeszerkezet, amely nyílásokat tartalmaz?
Hogy hívjuk a nyílásokat tartalmazó kelmeszerkezetet?
Miért fontos, hogy a láb ne érintkezzen nedves felülettel?
qgen: title: Harisnya context: Mivel a lábfej, illetve a lábszár a különböző sportágaknál más-más igénybevételnek van kitéve, a zoknik kialakítását ennek figyelembe vételével szerkesztik meg. Vannak olyan funkcionális zoknik, amelyek kialakításánál azt is figyelembe veszik, hogy a két láb alakja nem egyforma (egymásnak mintegy „tükörképei”), tehát nem mindegy, hogy egy-egy speciális kialakítású rész melyik oldalra kerül. Ezeknél külön megjelölik, hogy melyik a jobb illetve bal lábra való zokni.
Bizonyos sportágaknál, mint például a kerékpárosoknál, hosszútáv-futóknál nagy jelentősége van a megfelelő szorítóerőt kifejtő (kompressziós) térdharisnyák viselésének. Ezek, „szivattyúzó” hatásuknál fogva a láb izmainak jobb vérellátását biztosítják és ezáltal nagyobb teljesítmény kifejtésére teszik alkalmassá. Úgy alakítják ki őket, hogy ha a lábfejre kifejtett szorítóerejüket 100%-nak vesszük, ez fölfelé fokozatosan csökken és a lábikránál 70%-ot állítanak be. Egyes kiviteleknél az ilyen térdharisnyákat is kiegészítik légvezető-szellőztető csatornákkal, amelyek révén friss levegő áramolhat közvetlenül a lábra és ez kellemesebb viselési kényelmet biztosít.

Kérdések:
Kiknek készülnek azok a funkcionális zoknik, ahol megjelölik a jobb illetve bal lábra való zoknit?
Egyes zokniknál miért jelölik meg, melyik való a jobb illetve a bal lábra?
Milyen a két lábunk alakja?
Hogyan jelölik meg, melyik zoknit kell a bal, és melyiket a jobb lábra venni?
Mely sportágak esetén fontos a kompressziós térdharisnya alkalmazása?
Miért jó, ha egy kerékpáros kompressziós harisnyát visel?
Minek köszönhetően nőhet meg a kerékpárosok teljesítménye, ha kompressziós térdharisnyát viselnek?
Milyen hatást fejtenek ki a kompressziós térdharisnyák?
Mit szivattyúzhat a kompressziós harisnya?
A kompressziós térdharisnya a lábfejnél vagy a lábikránál szorít erősebben?
Minek köszönhetően juthat friss levegő közvetlenül a lábra a kompressziós térdharisnyáknál?
qgen: title: Harisnyanadrág context: A harisnyanadrág szerkezetileg két hosszú harisnyából és az azokat összekötő nadrágrészből álló, szorosan a testre simuló, derékig érő ruhadarab. Inkább nők és kisgyerekek hordják, de készül férfiak számára is. A női viseletben ma már teljesen általános és így fontos divatcikk is, gyerekek főként télen viselik, a hideg elleni védelemként, a férfiak harisnyanadrág-viselete kivételesnek számít, például nagyon hideg környezetben, bizonyos sportokhoz (például búvároknak és korcsolyázóknak), balett-táncosoknak, és egyes esetekben – kifejezetten szorító hatású kivitelben – mint gyógyászati segédeszköz is szerepel.

Kérdések:
Mi a harisnyanadrág definíciója?
Milyen részekből áll egy harisnyanadrág?
Miért simul a testre a harisnyanadrág?
Létezik-e férfiak számára készülő harisnyanadrág?
Csak a férfi balett-táncosok viselnek harisnyanadrágot?
Milyen sportokhoz ajánlanak harisnyanadrágot a férfiaknak?
Mikor számít gyógyászati segédeszköznek a harisnyanadrág?
Igaz-e, hogy a női harisnyanadrág fontos divatcikk?
Kivételes-e egy férfi, ha harisnyanadrágot visel?
Sok férfi hord harisnyanadrágot?
Milyen anyagból készülnek a férfi harisnyanadrágok?
qgen: title: Harisnyanadrág context: A harisnyanadrág eredete a reneszánsz korára nyúlik vissza, de akkor csak férfiak viselték. A nők nem mutathatták a lábukat nyilvánosan. A mai harisnyanadrághoz némileg hasonló első ruhadarab az a lábszárra szorosan simuló selyemnadrág, amit fiatal velencei férfiak viseltek rövid zekéjük alatt, a 14. században. Ez fényes és élénk színű volt, gyakran hímzés is díszítette. (Az idősebb generáció illetlennek találta.) Az alsónadrág mai formája a középkorban teljesen ismeretlen volt, a nők és férfiak egyforma alsóneműt viseltek, pamut- vagy lenszövetből készült bő ruhadarabot. Amikor azonban a 16. században divat lett a combig érő rövid buggyos nadrág és a lábszárak hangsúlyozása, fontos lett a harisnya, amelynek csípőig fel kellett érnie, és amit szalagokkal egyfajta alsónadrághoz kellett erősíteni. Ebből alakult ki az egy darabból álló harisnyanadrág. A későbbi századok divatja azután mellőzte ezt a viseletet, és a különálló alsóruha és harisnya vált általánossá, mígnem a 20. század húszas éveiben ismét fel nem fedezték, elsősorban a táncosok.

Kérdések:
Kik hordtak a reneszánsz korban harisnyanadrágot?
Mi volt az oka, hogy a nők nem mutathatták a lábukat nyilvánosan?
Milyen volt a mai harisnyanadrágra hasonlító első ruhadarab?
Kik hordtak selyemnadrágot elsőként?
Mikor jelent meg a mai harisnyanadrághoz hasonló első ruhadarab?
Mivel hímezték a velencei férfiak harisnyáit?
Hordtak-e az idősebb velencei férfiak selyemnadrágot?
Milyen volt a középkori alsónemű?
Mi jött divatba a 16. században?
Kik hordtak a 16. században rövid, buggyos nadrágot?
Meddig ért a 16. századi harisnya?
Hogyan rögzítették a harisnyát az alsóneműhöz a 16. században?
Hogyan alakult ki az egy darabból készült harisnyanadrág?
Mikor fedezték fel újra a harisnyanadrágot?
Kik kezdtek harisnyanadrágot hordani a 20. század húszas éveiben?
Miből készült a táncosok harisnyája?
Miért nem hordtak harisnyát a 17. században?
Mikor kezdtek a nők harisnyanadrágot hordani?
qgen: title: Harisnyanadrág context: A mai viseletben teljesen általánossá vált, modern harisnyanadrág története 1959-ben kezdődik. Ekkoriban már megkezdődött a körkötött harisnyák széles körű elterjedése (lásd bővebben a Harisnya szócikkben) és ez egybeesett a miniszoknya viseletének gyorsan népszerűvé vált divatjával is. Nem volt esztétikus a miniszoknya alól kivillant harisnyakötő látványa, ez vezette Allen Grant amerikai harisnyagyárost olyan termék kifejlesztésére és piacra dobására, amely az alsótestet teljesen takarja. A harisnyanadrág ma a női ruhatár elengedhetetlen kelléke. Az iránta megnyilvánuló kereslet ingadozik ugyan – főleg a különleges mintázatok és esztétikai hatások tekintetében –, mert ha például hosszú szoknya, hosszú nadrág a divat, a harisnyanadrág esztétikai szerepe csökken, bár télen a melegítő hatása mégis fontos.
A női finom harisnyanadrág (collant) népszerűségéhez az is hozzájárul, hogy – különösen feketére színezve – még karcsúbb lábat mutat.

Kérdések:
Milyen hatása van télen a harisnyanadrágnak?
Mi a finom női harisnyanadrág népszerűségének egyik oka?
Mi a collant?
Milyen íze van a collant-nak?
Milyen színű harisnyanadrágban látszik a legkarcsúbbnak a láb?
Mikortól beszélhetünk modern harisnyanadrágról?
Ki dobta piacra az első modren harisnyanadrágot?
Miért fejlesztette ki Allan Grant a harisnyanadrágot?
Miért ingadozik a kereslet a harisnyanadrágok iránt?
Hogyan befolyásolja a divat a harisnyanadrág keresletét?
Kik hordtak először miniszoknyát?
Mire szolgál a harisnyakötő?
Milyen szerepet kap a harisnyanadrág a férfidivatban?
qgen: title: Harisnyanadrág context: A harisnyanadrágot lényegében két hosszított szárú – derékig érő – harisnyából állítják elő, amelyek felső részét felvágják és úgy varrják össze, hogy nadrágot alkossanak. Mivel azonban a harisnya-körkötő gépek átmérője nem elég nagy ahhoz, hogy a csípő és a derék körméretének megfelelő bőségű harisnyaszárat állíthassanak elő, a két szár összevarrásánál rendszerint betoldást („lépésbetétet”, „cviklit”) kell alkalmazni. Ezt egy másik kötőgépen előállított kelméből külön szabják ki. Attól függően, hogy milyen méretű (bőségű) és konstrukciójú harisnyanadrágot akarnak előállítani, többféle lépésbetét-forma használatos. Ezt a konfekcionálási munkát a női finom-harisnyanadrágok esetében ma már automata berendezéseken végzik, és vannak olyan harisnyanadrág-kötőgépek is, amelyek a teljes harisnyanadrágot egy darabban kötik meg és még az orrhegylezárást is elvégzik. A harisnyaszárak készítésére gyakran olyan kötőgépet használnak, amely különleges (csipkeszerű, hálós, figurális stb.) minták készítését is lehetővé teszi.

Kérdések:
Mi a cvikli?
Milyen eredetű a cvikli szó?
Milyen lépésbetét-formák léteznek?
Mitől függ, hogy milyen lépésbetétet alkalmaznak a harisnyanadrágnál?
Mit nevezünk konfekcionálásnak?
Miért szükséges a cvikli?
Hová kerül a cvikli?
Van olyan gép, amely egy darabban köt harisnyanadrágot?
Hogyan zárják le a harisnyanadrágot az orrhegynél?
Hogy készülnek a hálós mintájú harisnyák?
qgen: title: Harisnyanadrág context: A harisnyanadrágok gyártása a következő fő lépésekből áll:
a harisnyaszárak kötése körkötőgépen,
a lépésbetét kiszabása,
a harisnyaszárak összevarrása a lépésbetét beillesztésével,
az orrhegyek lezárása varrással,
a készre konfekcionált harisnyanadrág mosása, színezése, szárítása,
a megszárított harisnyanadrágok formaláb-párokra húzása és formázása, méreteik hőrögzítése (terjedelmesített fonalakból készült olcsó tömegáruk esetében a formázást mellőzhetik is),
minőség-ellenőrzés,
csomagolás.
Gyermek-harisnyanadrágok gyártására gyakran színes fonalat használnak, ilyenkor a színezés természetesen elmarad.

Kérdések:
Miből készülnek az olcsóbb harisnyanadrágok?
Milyen eljárással terjedelmesítik a fonalat?
Miből készítik a gyermek-harisnyanadrágokat?
Milyen gépen kötik a harisnyaszárakat?
=3. Milyen gépen készülnek a harisnyaszárak?
Hogyan zárják le a harisnyanadrágok orrát?
Hogyan formázzák a harisnyanadrágokat?
Minek a segítségével rögzítik a harisnyanadrágok méretét?
Hány fokon rögzítik a harisnyanadrágok méretét?
Hány lépésből áll a harisnyanadrágok gyártása?
Mibe csomagolják a harisnyanadrágokat?
qgen: title: Harisnyanadrág context: Nagyon népszerűek azok a harisnyanadrág-fajták, amelyekben a sima (tehát nem terjedelmesített) poliamidfonal mellé elasztánfonalat is bevezetnek és ezzel teszik rugalmassá, szorosan testre simulóvá a terméket. Ugyancsak elasztánfonal bevezetésével biztosítják a nadrágrész derékszegélyének rugalmasságát is.
Azokban a harisnyanadrágokban, amelyek gyógyászati célra készülnek, és amelyeknek ezért kifejezett szorító hatásúnak kell lenniük, szintén elasztánfonal az alapanyag, de jóval vastagabb, mint amit a finom női harisnyanadrágokban használnak. Ezeknek a termékeknek a célja a láb vérkeringésének szabályozása.
A gyermek-harisnyanadrágok rendszerint pamutból, poliakrilnitrilből (akrilból), ritkábban gyapjúból készülnek.
A harisnyanadrágok egész gyártási folyamatára – ezen belül főleg a felhasznált nyersanyagra és a színezésre vonatkozólag – érvényesíthetők az OEKO-TEX szigorú előírásai; az erre vonatkozó tanúsítást egyes kereskedelmi cégek meg is követelhetik.

Kérdések:
Mire szolgál az elasztánfonal a harisnyanadrágoknál?
Mivel teszik rugalmassá a harisnyanadrág derékrészét?
Milyenek a gyógyászati célú harisnyanadrágok?
Melyik harisnya alapanyaga vastagabb: a gyógyászati célúé vagy a női finomharisnyáé?
Mire szolgálnak a gyógyászati célú harisnyanadrágok?
Hogyan szabályozzák a láb vérkeringését a gyógyászati harisnyák?
Milyen alapanyagot használnak a gyermek-harisnyanadrágokhoz?
Vannak-e OEKO-TEX előírások a harisnyanadrágok színezésére?
qgen: title: Hasfelmetsző Jack context: Hasfelmetsző Jack (Jack the Ripper) néven vált ismertté az a londoni sorozatgyilkos, aki 1888-ban öt nőt – négy korosodó prostituáltat és egy fiatal nőt – ölt meg a Whitechapel nyomornegyedben (bár ennél több gyilkossággal gyanúsították). Neve a média által elterjesztett úgynevezett „Kedves Főnök”-levélből származik, melynek írója saját magát jelölte meg elkövetőként, és így írta azt alá. A levelet szélesebb körben csak kitalációnak vélték, amit egy újságíró írhatott, hogy a történet érdekességét növelje.

Kérdések:
Mi volt Hasfelmetsző Jack angol neve?
Hol dolgozott Hasfelmetsző Jack?
Hasfelmetsző Jack melyik évben gyilkolt meg öt nőt Londonban?
Miről kapta a nevét a londoni Whitechapel nyomornegyed?
Kik éltek a XIX. század végén a londoni Whitechapel nyomornegyedben?
Hány gyilkossággal vádolták meg Hasfelmetsző Jacket?
Hasfelmetsző Jack csak nőket ölt meg?
Milyen módszerrel ölte meg áldozatait Hasfelmetsző Jack?
Tudjuk, hogy ki rejtőzött a Hasfelmetsző Jack álnév mögött?
Elítélték a tetteiért Hasfelmetsző Jacket?
Hasfelmetsző Jacket elkapta végül a rendőrség?
Honnan kapta a nevét Hasfelmetsző Jack?
Ki írta a híres "Kedves Főnök"-levelet?
Valóban Hasfelmetsző Jack írta a "Kedves Főnök"-levelet?
qgen: title: Hasfelmetsző Jack context: A gyilkos a tetteit ritka kegyetlenséggel követte el, sebészi pontossággal vágta ki az áldozatok belső szerveit (veséjüket, szívüket). A gyilkosságokat úgy követte el, hogy a bűntettek színhelyei egy keresztet formáljanak a térképen. A híresztelések szerint a gyilkosságok száma 1888 szeptemberében és októberében volt a legintenzívebb, és a média valamint a Scotland Yard is több nyugtalanító levelet kapott ebben az időszakban, amelyek íróját vagy íróit vélték az elkövetőnek. Az úgynevezett „Pokolból”-levél, melyet George Lusk, a Whitechapel negyed polgárőrségének elnöke kapott, egy fél emberi vesét tartalmazott, vélhetően az egyik áldozatét. A gyilkosságok különösen brutális mivolta és a média információi miatt az emberek egyre inkább hittek egyetlen sorozatgyilkos, Hasfelmetsző Jack létezésében. Teljes címlapok foglalkoztak az üggyel és gerjesztettek nemzetközi figyelmet a Hasfelmetsző iránt. A vizsgálatok nem tudták hitelt érdemlően az 1891-ig folyó gyilkosságok mindegyikét az 1888-as eseményekhez kötni, ennek ellenére Hasfelmetsző Jack legendája megszilárdult.
Bár számos elmélet született Hasfelmetsző Jack kilétét illetően, máig nem nyert egyik sem bizonyítást.

Kérdések:
Hogyan ölte meg Hasfelmetsző Jack az áldozatait?
Hasfelmetsző Jack milyen belső szerveit távolította el az áldozatainak?
Hasfelmetsző Jack mikor ölte meg a legtöbb áldozatát?
Hány gyilkosságot tulajdonítanak Hasfelmetsző Jacknek?
Melyik rendőri szervezet folytatott nyomozást Hasfelmetsző Jack után?
Hány levelet kapott a Scotland Yard Hasfelmetsző Jack aláírással?
Kinek írta Hasfelmetsző Jack a "Pokolból" levelet?
Milyen pozíciót töltött be George Lusk Hasfelmetsző Jack működése idején?
Mit mellékelt Hasfelmetsző Jack a "Pokolból" kezdetű levele mellé?
Kinek a veséjét küldte el Hasfelmetsző Jack George Lusk számára?
Hasfelmetsző Jack a kor médiasztárja volt?
Hány éven át folytak a Hasfelmetsző Jacknek tulajdonított gyilkosságok?
Ki volt Hasfelmetsző Jack?
qgen: title: Hasfelmetsző Jack context: Számos szörnyű támadás történt az East Enden az időszakban, amelyekkel kapcsolatosan mindmáig tisztázatlan, hogy hány áldozattal végzett egy és ugyanaz a személy. Tizenegy különböző gyilkosság után nyomozott a londoni Fővárosi Rendőrség, melyeket 1888. április 2-ától 1891. február 13-áig terjedő időszakban követtek el, és amelyeket a rendőrségi akták „Whitechapeli gyilkosságok” néven tartottak számon. A vélemények megoszlottak, hogy mindezek a bűnesetek egyetlen elkövető művei-e, de a tizenegy esetből ötnél, melyeket az „általános öt” néven emlegetnek, bizonyosan Hasfelmetsző lehetett a tettes. A szakértők a mély torokvágásokból, az arc, a hasi és a nemi szervek területén történt csonkításokból, a belső szervek eltávolításából arra a következtetésre jutottak, hogy ezek Hasfelmetsző jellegzetes módszerei. A „Whitechapeli gyilkosságok” aktájának első két ügye, Emma Elizabeth Smith és Martha Tabram esete, nem egyezik a fenti módszerrel, ezért nem tartoznak az „általános öt” közé.

Kérdések:
Hány gyilkosságot követtek el 1888. április 2. és 1891. február 13. között London Whitechapel nyomornegyedében?
Mikor követték el Londonban a "Whitechapeli gyilkosságokat"?
Hány személy követte el Londonban a 11 whitechapeli gyilkosságot?
Hány gyilkosságról lehet tudni, hogy biztosan Hasfelmetsző Jack követte el őket?
Mik voltak Hasfelmetsző Jack tipikus módszerei az áldozatainak a meggyilkolásakor?
Ki volt a "Whitechapeli gyilkosságok" első két áldozata?
Hogyan gyilkolták meg 1888-ban Londonban Martha Tabramot?
qgen: title: Hasfelmetsző Jack context: Emma Elizabeth Smitht 1888. április 3-án kirabolták és megerőszakolták az Osborn utcában. Egy tompa tárgyat dugtak a hüvelyébe, amely átszakította a hashártyáját. Ez hashártyagyulladást, majd következő napon a nő halálát okozta a kórházban. Állítása szerint két vagy három férfi támadta meg, egyikük egy tinédzser. A támadást a média a későbbi Hasfelmetsző-gyilkosságokhoz kapcsolta, de szinte bizonyos, hogy az eset független volt a sorozatgyilkostól.
Martha Tabram 1888. augusztus 7-én halt meg, 39 késszúrással végeztek vele. A gyilkosság kegyetlensége, a nyilvánvaló indíték hiánya, a whitechapeli helyszín és a többi Hasfelmetsző-gyilkosság időszakával való egybeesése miatt a rendőrség összekötötte az ügyet azokkal. Azonban ez a gyilkosság is eltérő jeleket mutatott az „általános öttől”, mivel az áldozattal szúrások végeztek, nem torkának vagy hasának felvágása, ezért napjaink szakértői már nem kapcsolják ezt az esetet sem a Hasfelmetsző-ügyhöz.

Kérdések:
Mi történt Emma Elizabeth Smithszel 1888. április 3-án?
Mit raboltak el Emma Elizabeth Smithtől 1888. április 3-án Londonban?
Milyen sérülést szenvedett Emma Elizabeth Smith 1888. április 3-án Londonban?
Melyik napon halt meg Emma Elizabeth Smith 1888-ban Londonban?
Hány éves volt Emma Elizabeth Smith, amikor 1888. április 3-án megtámadták Londonban?
Emma Elizabeth Smitht Hasfelmetsző Jack ölte meg 1888-ban Londonban?
Saját elmondása szerint kik támadták meg Emma Elizabeth Smitht 1888. április 3-án Londonban?
Mikor halt meg Martha Tabram, akit a Hasfelmetsző Jack-gyilkosságok egyik áldozatának tartottak?
Miben halt meg Martha Tabram, a "Whitechapeli gyilkosságok" egyik áldozata?
Mi volt a foglalkozása Martha Tabramnak, a "Whitechapeli gyilkosságok" egyik áldozatának?
Miért ölték meg Martha Tabramot 1888. augusztus 7-én Londonban?
Miért vélték úgy a 19. század végén, hogy Martha Tabram is Hasfelmetsző Jack áldozata volt?
Mi az oka, hogy Martha Tabramot ma már nem tekintjük Hasfelmetsző Jack áldozatának?
Mennyi idő telt el Emma Elizabeth Smith és Martha Tabram halála között, akik mindketten a "Whitechapeli gyilkosságok" áldozatai?
qgen: title: Hasfelmetsző Jack context: Elizabeth Stride-ot és Catherine Eddowest 1888. szeptember 30-án vasárnap, korán reggel ölték meg. Stride testét hajnali egy óra körül találták meg a Berner utcában. Halálának oka egyetlen tiszta vágás volt, mely elvágta artériáját nyaka bal oldalán. Bizonytalan, hogy a Hasfelmetsző végzett-e vele, mert a hasi metszések ezúttal hiányoztak. Ennek oka azonban akár az is lehetett, hogy megzavarták a gyilkost. Azok a szemtanúk, akik úgy vélték, hogy látták Stride-ot egy férfival azon az éjjelen, különböző személyleírást adtak. Egyes leírások szerint szőke volt, mások szerint sötét hajú, egyesek azt állították, kopott ruházatú, mások szerint jól öltözött férfi volt.
Catherine Eddowes holttestét a Mitre téren találták meg, háromnegyed órával Stride-é után. Torkát elvágták, hasát hosszú, mély, roncsolt szélű vágással nyitották fel. Bal veséjét és méhének nagy részét eltávolították. Egy helyi lakos, Joseph Lawende, aki két barátjával a téren vágott át röviddel a gyilkosság előtt, látott egy szőke hajú, kopott öltözetű férfit egy nő társaságában, aki talán Eddowes volt. Lawende társai nem tudták megerősíteni a leírást.

Kérdések:
Hasfelmetsző Jack ugyanazon a napon ölte meg Elizabeth Stride-ot és Catherine Eddowest?
Melyik oldalon vágta el Hasfelmetsző Jack Elizabeth Stride nevű áldozatának a nyakát?
Valóban Hasfelmetsző Jack végzett Elizabeth Stride-dal 1888. szeptember 30-án?
Milyen személyleírást adtak Hasfelmetsző Jackről azok a szemtanúk, akik Elizabeth Stride társaságában látták őt?
Hol találták meg Londonban Catherine Eddowes testét, akit Hasfelmetsző Jack gyilkolt meg?
Milyen sebesülésekbe halt bele Catherine Eddowes, Hasfelmetsző Jack áldozata?
Mit kezdett Hasfelmetsző Jack az áldozatai kivágott belső szerveivel?
Milyen személyleírást adott Joseph Lawende Hasfelmetsző Jackről?
Egyeztek azoknak a szemtanúknak a vallomásai Hasfelmetsző Jack külsejével kapcsolatban, akik 1888. szeptember 30-án látták őt?
Mi az oka annak, hogy a szemtanúk annyira különböző személyleírást adtak Hasfelmetsző Jackről?
qgen: title: Hasfelmetsző Jack context: Mary Jane Kelly meggyilkolását a Hasfelmetsző utolsó áldozatának tekintik. Bűncselekményeinek végét okozhatta a gyilkos halála, bebörtönzése, intézetbe kerülése vagy kivándorlása. A whitechapeli gyilkosságok aktája ennek ellenére további négy gyilkosság eseményeit tartalmazza, melyek az „általános öt” után történtek: Rose Mylett, Alice McKenzie és Frances Coles meggyilkolását, valamint a „Pinchin utcai torzó” esetét.
Rose Mylett testét 1888. december 20-án a High Streeten, a Poplar negyedben találták meg, halálát fojtás okozta. Mivel dulakodásnak nem volt nyoma, a rendőrség úgy vélte, véletlenül fojtotta meg magát részeg bódulatában, vagy öngyilkos lett. Mindazonáltal az esküdtszék gyilkosság tényét állapította meg.

Kérdések:
Ki volt Hasfelmetsző Jack utolsó áldozata?
Miért tekintik ma Mary Jane Kellyt Hasfelmetsző Jack utolsó áldozatának?
A feltételezések szerint miért nem követett el Hasfelmetsző Jack további gyilkosságokat Mary Jane Kelly megölése után?
Ha valóban Mary Jane Kelly volt Hasfelmetsző Jack utolsó áldozata, akkor miért tartalmaz a whitechapeli gyilkosságok aktája további négy bűnesetet?
Ki volt az a nő, akinek a holttestét 1888. december 20-án találták meg Londonban, a Poplar negyedben?
Mi okozta a londoni Rose Mylett 1888. december 20-i halálát?
Rose Mylett gyilkosság áldozata lett a Londoni High Streeten 1888. december 20-án?
Hogy képes valaki véletlenül megfojtani saját magát?
Miért feltételezték, hogy a londoni Rose Mylett, aki 1888. december 20-án vesztette életét, saját magát fojtotta meg?
Ki fojtotta meg Rose Mylettet Londonban 1888. december 20-án?
Ki volt a whitechapeli gyilkosságok néven számon tartott bűnesetek utolsó négy áldozata?
qgen: title: Hasfelmetsző Jack context: Alice McKenzie-t 1889. július 17-én ölték meg fő nyaki verőerének elvágásával. Testén további zúzódások és vágások nyomait is találták, amit Castle Alleyben találtak meg. Az esetet vizsgáló patológus, Thomas Bond szerint ez a nő is a Hasfelmetsző áldozata volt, bár George Bagster Phillips, aki a korábbi esetek áldozatait boncolta, nem értett ezzel egyet. Később voltak olyan kutatók, akik véleménye megoszlott, hogy valóban a sorozatgyilkos műve volt, vagy pedig valaki próbálta lemásolni a Hasfelmetsző módszerét, hogy saját magáról így terelje el a gyanút.„
A Pinchin utcai torzó” egy azonosítatlan nő fej és lábak nélküli torzója volt, melyet a Pinchin utcai vasúti híd alatt találtak meg 1889. szeptember 10-én. A jelek arra utaltak, hogy a gyilkosságot máshol követték el, és a test részeit szétszórták az eset elrejtése céljából.
Frances Colest a Swallow Gardens vasúti hídja alatt ölték meg 1891. február 13-án. Torkát elvágták, de a testét nem csonkították meg. James Thomas Sadlert, akit korábban a nővel láttak, gyilkosság vádjával letartóztatta a rendőrség, és rövid ideig azt hitték, ő a Hasfelmetsző, azonban később bizonyítékok hiányában szabad lábra helyezték.

Kérdések:
Mikor gyilkolták meg Alice MCKenzie-t, Hasfelmetsző Jack állítólagos áldozatát?
Alice McKenzie is Hasfelmetsző Jack áldozata volt?
Mi köze volt George Bagster Phillipsnek a Hasfelmetsző Jack által elkövetett gyilkosságokhoz?
Milyen 19. századi londoni bűneset bizonyítéka a "Pinchin utcai torzó"?
Mikor találták meg a Hasfelmetsző Jack áldozatának tekintett "Pinchin utcai torzót"?
Megtalálták valaha a gyilkosság áldozatának tartott "Pinchin utcai torzó" többi testrészét?
Hol vesztette életét Frances Coles, akire Hasfelmetsző Jack áldozataként tekintettek?
Mikor halt meg Frances Coles, a Hasfelmetsző Jack nevéhez fűződő gyilkosságok egyik áldozata?
Ki gyilkolta meg Frances Colest Londonban 1891-ben?
Kit tartóztatott le az angol rendőrség Frances Coles 1891-es meggyilkolásának vádjával?
James Thomas Sadler volt Hasfelmetsző Jack?
Milyen bizonyítékok hiányoztak ahhoz, hogy James Thomas Sadlert elítéljék, mint Hasfelmetsző Jacket?
qgen: title: Hasfelmetsző Jack context: A tizenegy whitechapeli gyilkosság mellett, az újságírók további támadásokat kapcsoltak össze a Hasfelmetsző-üggyel. Egyik ilyen eset „Fairy Fay”, mely egy állítólagos áldozat beceneve, akit 1887. december 26-án találtak, és egy karó volt átszúrva a hasán. Tisztázatlan, hogy a támadás valódi volt-e, vagy pedig a Hasfelmetsző-legenda kedvéért terjesztették el, mert rendőrségi akták nem rögzítettek gyilkossági ügyet Whitechapelben karácsony táján. „Fairy Fay” esetét vélhetően a sajtó találta ki, mert összekeveredtek Emma Elizabeth Smith gyilkosságának részletei egy teljesen elkülönülő, nem halálos kimenetelű támadással karácsonyt megelőzően. A legtöbb író egyetért abban, hogy ez az eset nem valós.

Kérdések:
Valóban köze volt a "Fairy Fay" ügynek Hasfelmetsző Jack gyilkosságaihoz?
Hogyan gyilkolták meg Fairy Fayt 1887-ben a sajtóhírek szerint?
Az 1887-es Fairy Fay gyilkosságot csak a média találta ki?
Mi támasztja alá, hogy az 1887-es Fairy Fay gyilkosságot csak a sajtó találta ki?
Miért talált ki az angol sajtó brutális gyilkosságokról szóló történeteket az 1880-as években?
Szívesen olvastak az angolok véres gyilkosságokról szóló történeteket az újságokban a XIX. század végén?
qgen: title: Hasfelmetsző Jack context: Annie Millwoodot 1888. február 25-én vették fel a Whitechapel kórházba vágott sérülésekkel a lábain és hasának alsó részén. Bár hazabocsátották, 1888. március 31-én természetes okok miatt meghalt. Később úgy vélték, ő volt a Hasfelmetsző első áldozata, de nem tudtak határozott kapcsolatot bizonyítani. Másik feltételezett korai áldozat volt Ada Wilson, aki túlélte a nyakán ejtett két vágott sebet 1888. március 28-án. Annie Farmer, aki Martha Tabrammal egy házban lakott, 1888. november 21-én jelentett be egy támadást. Torkán felületi metszést ejtettek, de ezt akár magának is okozhatta volna.

Kérdések:
Kit tekintettek Hasfelmetsző Jack első áldozatának?
Annie Millwood volt Hasfelmetsző Jack első áldozata?
Milyen sérüléseket szenvedett Annie Millwood, akit Hasfelmetsző Jack első áldozatának tartottak?
Miért hunyt el Annie Millwood, Hasfelmetsző Jack első potenciális áldozata?
Milyen sebesülése volt Ada Wilsonnak, Hasfelmetsző Jack egyik lehetséges áldozatának?
Kik azok a nők, akiket Hasfelmetsző Jack áldozatának tartottak, de túlélték a támadást?
qgen: title: Hasfelmetsző Jack context: A „Whitehall-rejtély” annak az eseménynek az elnevezése, amikor 1888. október 2-án Whitehallban, az újonnan épült Metropolitan rendőrfőkapitányság alagsorágban, egy fej nélküli női torzót találtak. A testhez tartozó egyik kart korábban megtalálták a Temzében, Pimlico közelében, egyik elásott lábára pedig nem messze a torzótól bukkantak rá. A többi végtagot és a fejet sosem találták meg, a test alapján sem tudták azonosítani. A csonkítások hasonlítottak a „Pinchin utcai torzó” esetéhez, ahol a fejet és a lábakat vágták le, bár a karokat nem. A „Whitehall-rejtély” és a „Pinchin utcai torzó” egy sorozatgyilkosság részei lehettek, melyeket „Temzei rejtélyek” néven emlegettek, és egyetlen gyilkos műve volt, a „torzó gyilkosé”. Hogy Hasfelmetsző Jack és a „torzó gyilkos” ugyanazon személyek voltak-e vagy különböző sorozatgyilkosok, kérdéses. Mivel módszerük eltérő, a rendőrség nem kapcsolta össze az ügyeket. Elizabeth Jackson, egy prostituált nő testének több darabját szintén a Temzéből gyűjtötték össze 1889. június 2. és 25. között, aki talán szintén a „torzó gyilkos” áldozata volt.

Kérdések:
Mi az a Whitehall-rejtély?
Milyen bűnügyek összefoglaló neve a "Temzei rejtélyek"?
Mikor történt a "Whitehall-rejtély" néven emlegetett londoni bűntény?
Milyen testrészeit találták meg a "Whitehall-rejtély" néven elhíresült bűntény áldozatának?
A rendőrség képes volt azonosítani a "Whitehall-rejtély" áldozatát a megtalált maradványok alapján?
Milyen nemű volt az 1888-as "Whitehall-rejtély" áldozata?
Mit találtak 1888. október 2-án a Metropolitan rendőrfőkapitányság alagsorában?
Hogy kerülhetett egy női test torzója 1888. október 2-án a Metropolitan rendőrfőkapitányság alagsorába?
Honnan halászták ki az 1888-as "Whitehall-rejtély" női torzójához tartozó kart?
Ki volt az 1888-as "Whitehall-rejtély" áldozata?
Ki volt az 1888-as "Whitehall-rejtély" elkövetője?
Hány áldozata volt a híres londoni "torzó gyilkosnak"?
Elizabeth Jackson londoni prostituált testének mely darabjait sikerült kiszedni a Temzéből 1889. június 2. és 25. között?
Hasfelmetsző Jack és a "torzó gyilkos" ugyanaz a személy?
qgen: title: Hasfelmetsző Jack context: John Gill, egy hétéves kisfiú holtteste 1888. december 29-én került elő Manninghamben (Bradford). Lábait levágták, hasát felnyitották, belső szerveit kitépték, szívét és egyik fülét is eltávolították. A Mary Jane Kelly esetéhez való hasonlatossága miatt a sajtó a Hasfelmetsző művének tulajdonította ezt a gyilkosságot is. A fiú munkaadóját, William Barrett tejesembert, kétszer tartóztatták le a gyilkossággal kapcsolatban, de mindkétszer szabadon engedték, más gyanúsított nem merült fel az ügyben.
Carrie Brownt 1891. április 24-én New Yorkban fojtották meg valamilyen textíliával, majd megcsonkították. Testén egy hatalmas hasadás volt ágyéka tájékán, és több felületi vágás a lábain és a hátán. Ebben a gyilkosságban szervek nem tűntek el, bár egyik petefészkét az ágyán találták meg, ami lehetett szándékos vagy akár véletlen is. Akkoriban a gyilkosságot kapcsolatba hozták a whitechapeli esetekkel, de a Metropolitan rendőrség elutasította az összefüggést.

Kérdések:
Hány éves volt John Gill, akinek a holttestét 1888. december 29-én találták meg Manninghamben?
Mikor lett gyilkosság áldozata John Gill Manninghamben?
Milyen évszak volt, amikor megtalálták John Gill holttestét Manninghamben?
Hogyan trancsírozták fel John Gillt, aki 1888-ban gyilkosság áldozata lett Manninghamben?
Hasfelmetsző Jack ölte meg a hétéves John Gillt 1888-ban Manninghamben?
Miért vélte úgy a sajtó, hogy John Gill 1888-as meggyilkolása Hasfelmetsző Jack műve?
Hol dolgozott John Gill, amikor 1888-ban Manninghamben megölték őt?
William Barrettnek hívták valójában Hasfelmetsző Jacket?
Mi történt Carrie Brownnal 1891. április 24-én New Yorkban?
Hány éves volt Carrie Brown, amikor 1891. április 24-én New Yorkban meggyilkolták őt?
Milyen sérülésekbe halt bele Carrie Brown 1891. április 24-én New Yorkban?
Volt összefüggés a londoni Whitechapelben történt gyilkosságok és Carrie Brown 1891-es halála között?
Milyen nemű volt Carrie Brown, aki 1891. április 24-én lelte halálát New Yorkban?
Miért nem látott összefüggést a Metropolitan rendőrség Carrie Brown 1891-es meggyilkolása és a whitechapeli bűnügyek között?
qgen: title: Hasfelmetsző Jack context: A Whitechapeli gyilkosságok aktáinak máig fennmaradó részei részletesen feltárják a viktoriánus kor nyomozási szokásait. Nagy számú rendőr járta Whitechapel utcáit házról házra és kérdezett ki mindenkit. Törvényszéki anyagokat gyűjtöttek be és vizsgáltak meg. Gyanúsítottakat azonosítottak, követtek, majd vagy kikérdezték vagy félretették őket. A rendőrség ma is hasonló módon jár el. Több mint kétezer embert hallgattak ki, háromszáz embert figyeltek meg és nyolcvan embert vettek őrizetbe a sorozatgyilkosságok kapcsán.

Kérdések:
Hogyan nyomoztak a rendőrök Hasfelmetsző Jack után?
Megtalálták a rendőrök a Hasfelmetsző Jack néven emlegetett sorozatgyilkost?
Mi a hasonlóság a viktoriánus kor nyomozási rutinja és a mai nyomozási eljárások között?
Mit nevezünk viktoriánus kornak?
Hány embert hallgatott ki a rendőrség Hasfelmetsző Jack után nyomozva?
A londoni rendőrség hány embert tartott szemmel, mint a Hasfelmetsző Jack-gyilkosságok lehetséges elkövetőjét?
Hány ember került őrizetbe a Hasfelmetsző Jacknek tulajdonított bűnügyek miatt?